CELEX: 62011CO0067
Language: sk
Date: 2011-10-20 00:00:00
Title: Uznesenie Súdneho dvora (piata komora) z 20. októbra 2011. # DTL Corporación SL proti Úradu pre harmonizáciu vnútorného trhu (ochranné známky a vzory) (ÚHVT). # Odvolanie - Ochranná známka Spoločenstva - Nariadenie (ES) č. 40/94. # Vec C-67/11 P.

Uznesenie Súdneho dvora (piata komora) z 20. októbra 2011 – DTL Corporación/ÚHVT
      (vec C‑67/11 P)
      „Odvolanie – Ochranná známka Spoločenstva – Nariadenie (ES) č. 40/94 – Článok 8 ods. 1 písm. b) – Námietkové konanie – Obrazová ochranná známka obsahujúca slovný prvok ‚Solaria‘ a skoršia národná obrazová ochranná známka obsahujúca slovný prvok
         ‚Solartia‘ – Čiastočné zamietnutie zápisu – Pravdepodobnosť zámeny – Návrh na prerušenie konania pred Všeobecným súdom – Nepodanie návrhu včas“
      
      Ochranná známka Spoločenstva – Definícia a nadobudnutie ochrannej známky Spoločenstva – Relatívne dôvody zamietnutia – Námietka majiteľa zhodnej alebo podobnej skoršej ochrannej známky zapísanej pre zhodné alebo podobné tovary alebo služby
         – Podobnosť medzi dotknutými ochrannými známkami – Kritériá posúdenia – Kombinovaná ochranná známka [nariadenie Rady č. 40/94, článok 8 ods. 1 písm. b)] (pozri body 40, 41)
      
      Predmet
      
         
               Odvolanie podané proti rozsudku Všeobecného súdu (štvrtá komora) z 15. decembra 2010, DTL/ÚHVT – Gestión de Recursos y Soluciones
                  Empresariales (Solaria) (T‑188/10), ktorým Všeobecný súd zamietol žalobu podanú proti rozhodnutiu druhého odvolacieho senátu
                  ÚHVT zo 17. februára 2010 (vec R 767/2009‑2), týkajúcemu sa námietkového konania medzi Gestión de Recursos y Soluciones Empresariales,
                  SL, a DTL Corporación, SL
               
            Výrok
      
         
                  1.
               
               
                  
               
               
                  	Konanie o odvolaní sa zastavuje v rozsahu, v akom sa týka služieb patriacich do triedy 37 v zmysle Niceskej dohody o medzinárodnom
                     triedení výrobkov a služieb pre zápis známok z 15. júna 1957 v revidovanom a doplnenom znení.
                  
               
            
         
                  2.
               
               
                  
               
               
                  	Odvolanie sa zamieta v rozsahu, v akom sa týka služieb patriacich do triedy 42 v zmysle uvedenej Niceskej dohody.
               
            
         
                  3.
               
               
                  
               
               
                  	DTL Corporación, SL, je povinná nahradiť trovy konania.